b'\n_START_ARTICLE_\nMario & Sonic at the Sochi 2014 Olympic Winter Games\n_START_SECTION_\nPelaaminen\n_START_PARAGRAPH_\nPelaaja voi valita vain yhden kahdestakymmenest\xc3\xa4 hahmosta, jotka tekev\xc3\xa4t paluun kahdesta edellisest\xc3\xa4 pelist\xc3\xa4, joilla voi osallistua pelin 16 olympialajiin. Lajeissa pelaaja ohjaa hahmoa joko k\xc3\xa4ytt\xc3\xa4m\xc3\xa4ll\xc3\xa4 Wii Remote MotionPlusia ja Nunchukia, tai Wii U GamePadi\xc3\xa4 joidenkin lajien, kuten ampumahiihdon suorittamiseen. Muita, paluun tekevi\xc3\xa4 lajeja ovat esimerkiksi hiihto, rattikelkkailu ja curling, kun taas uusia lajeja ovat parittainen taitoluistelu ja kaltevatyylinen lumilautailu. Kuten aiemmissa peleiss\xc3\xa4, pelaajat voivat suorittaa my\xc3\xb6s kahdeksan erilaista fiktionaalista Dream Event-lajia, mukaan lukien uuden sekoitetun lajin, jossa voi samanaikaisesti pelata lumilautailua, hiihtoa ja kelkkailua. N\xc3\xa4m\xc3\xa4 lajit sijoittuvat Marion ja Sonicin tavaramerkkien alaisiin paikkoihin. Uusi lis\xc3\xa4ys t\xc3\xa4h\xc3\xa4n peliin on Action & Answer Tour, jossa pelaajat vastailevat kysymyksiin saadakseen pisteit\xc3\xa4 Sonic Colorsista tuttujen Orbotin ja Cubotin j\xc3\xa4rjest\xc3\xa4miss\xc3\xa4 lajeissa.\n_START_SECTION_\nVastaanotto\n_START_PARAGRAPH_\nMario & Sonic at the Sochi 2014 Olympic Games sai vaihtelevia vastaanottoja ristiriitaisista negatiivisiin, useiden arvostelijoiden kehuessa pelin visuaaleja ja kritisoidessa pelin samanlaisuuksia Mario & Sonic -pelisarjan aiempien pelien kanssa. Game Rankingsin keskiarvoksi pelille muodostui 54,81\xc2\xa0% ja Metacriticin keskiarvoksi puolestaan 55/100._NEWLINE_Gaz Plant Nintendo Lifesta antoi pelille 6/10 pistett\xc3\xa4, todeten ett\xc3\xa4 se \xe2\x80\x9d\xe2\x80\xa6tuntuu pienelt\xc3\xa4 edistykselt\xc3\xa4, eik\xc3\xa4 valtavalta harppaukselta jota saattaisit odottaa. Ottaen suuren osan sis\xc3\xa4ll\xc3\xb6st\xc3\xa4\xc3\xa4n vuoden 2010 pelist\xc3\xa4, ja v\xc3\xa4litt\xc3\xa4m\xc3\xa4tt\xc3\xa4 vuoden 2012 kokemuksesta, t\xc3\xa4m\xc3\xa4 viimeisin painos osuu joihinkin oikeisiin n\xc3\xa4pp\xc3\xa4imiin, mutta ne ovat samoja uudelleenmerkitsem\xc3\xa4tt\xc3\xb6mi\xc3\xa4 n\xc3\xa4pp\xc3\xa4imi\xc3\xa4, joita koskettiin jo nelj\xc3\xa4 vuotta sitten. Verkkopelin sis\xc3\xa4llytt\xc3\xa4minen on varmasti tervetullut, mutta se on liian rajoitettu, kun taas GamePadill\xc3\xa4 k\xc3\xa4ytett\xc3\xa4v\xc3\xa4 kekseli\xc3\xa4s TV ajatus ei ole koskaan vienyt tarpeeksi pitk\xc3\xa4lle. Mutta kuten on sanottu, kaveriporukalla pelist\xc3\xa4 saa paljon sit\xc3\xa4 hauskuutta irti mit\xc3\xa4 siin\xc3\xa4 pit\xc3\xa4\xc3\xa4 olla; Sit\xc3\xa4 tunnetta, ett\xc3\xa4 olet tehnyt sen kaiken jo ennenkin, on vain vaikea ravistaa pois itsest\xc3\xa4\xc3\xa4n.\xe2\x80\x9d_NEWLINE_Digital Spyn Liam Martin antoi pelille 3/5 pistett\xc3\xa4, yll\xc3\xa4ttyen pelin visuaalisuudesta, moninpelin\xc3\xa4k\xc3\xb6kulmista sek\xc3\xa4 perheyst\xc3\xa4v\xc3\xa4llisest\xc3\xa4 hauskuudesta, mutta kritisoi pelin \xe2\x80\x9dkipin\xc3\xa4n\xe2\x80\x9d puutetta ja etenemist\xc3\xa4 Mario & Sonic -sarjassa, josta h\xc3\xa4n totesi ett\xc3\xa4 \xe2\x80\x9dKun toiminta on menev\xc3\xa4\xc3\xa4 ja pelit ovat t\xc3\xa4ydess\xc3\xa4 keinahduksessa, peli on s\xc3\xa4ihkyv\xc3\xa4 ja hauska minipelikokoelma koko perheelle. Nautittavasta moninpelist\xc3\xa4 huolimatta pelist\xc3\xa4 puuttuu ylev\xc3\xa4 t\xc3\xa4hdenvoima.\xe2\x80\x9d_NEWLINE_David Jenkins Metrosta oli p\xc3\xa4\xc3\xa4osin negatiivinen peli\xc3\xa4 kohtaan, antaen 3/10 pistett\xc3\xa4. Jenkins yll\xc3\xa4ttyi pelin grafiikoista, mutta kritisoi pelin syvyyden puutetta, ep\xc3\xa4johdonmukaisia ohjaimia ja kierr\xc3\xa4tetty\xc3\xa4 materiaalia, mainiten ett\xc3\xa4 \xe2\x80\x9d[T\xc3\xa4m\xc3\xa4 on] kaikista surkein Mario & Sonic -peli t\xc3\xa4h\xc3\xa4n menness\xc3\xa4 ja ei vain crossoverin turhuus, mutta aidosti huono minipelikokoelma, joka pist\xc3\xa4\xc3\xa4 Wii U:n ja GamePadin molemmat n\xc3\xa4ytt\xc3\xa4m\xc3\xa4\xc3\xa4n pahalta.\xe2\x80\x9d_NEWLINE_Suomalaisilta arvostelijoilta peli sai p\xc3\xa4\xc3\xa4osin ristiriitaisen vastaanoton. Gamereactor antoi pelille arvosanaksi 6/10 kehuen loistavia unilajeja sek\xc3\xa4 sit\xc3\xa4 ett\xc3\xa4 p\xc3\xa4\xc3\xa4osa lajeista on toimivia, mutta kritisoi puolestaan Action and Answerin surkeutta, ep\xc3\xa4onnistuneita ja turhia uudistuksia sek\xc3\xa4 rajoitettua nettipeli\xc3\xa4. Pelaaja antoi pelille arvosanaksi 5/10, sanoen ett\xc3\xa4 \xe2\x80\x9dUusi Mario & Sonic sis\xc3\xa4lt\xc3\xa4\xc3\xa4 avattavia asioita, kuten musiikkia ja vaatteita, mutta tuntuu silti rahastukselta. Se on hetken hupia.\xe2\x80\x9d'